
Cferă onor. sale clientele parfumuri din cele mai renumite fabrici fran- 
ceze, ruse, germane și engleze; pudre de orez, depilatoare și sapone alese, 
briliante, superbe colorante pentru păr, diferite loţiuni, apă de colonia, de 
lavande, de verveine și portugal, etc., ape şi pomezi de quincuina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea și cacao in sămânță şi pulbere, 
făină lactată Nestlé, culori vegetale, arome și esențe pentru liqueruri şi li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice mașine pentru spirt dena- 
turat, ape minerale şi diferite săruri pentru băi, cum şi prafuri sZackerlin», 
carboral, borax, acid boric, naftalină ieftină, bicarbonat de sodiu, salol și chi- 
nine, etc. Aniline şi culori. aparate, accesorii şi gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
armă pentrn parchete, etc. 

Diferite ierburi alese. rădăcini, scoarţe, frunze, flori şi seminţe pentru cea- 
iuri in şi muștaruri, precum şi felurite uleiuri vegetale şi animale, ca : unt 
de cocos, de in, de ricin și amigdale şi curat uleiu din ficat de morun pentru 
cura de iearnă, etc. 

Multe specialităţi farmaceutice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri și vinuri medicamentoase care, prin roiul ce indeplinesc 
unele de a fi atiseptice şi desinfectante iar altele nutritive și întăritoare, sunt 
preparate cu scopul de a fi intrebuinţate la vindecarea suferinzilor cărora-să 
le redea sănătatea, forţa şi energia și de a le fi reconstituante ale sistemului 
nervos indepărtându-le cu totul anemia și slăbiciune generală. E 

Bogat asortiment de cauciucărie şi pansamente cum instrumente și acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi tiloane, guthapercha şi muşamale impermeabile, tuburi de cau- 
ciuc, canule, injectoare și sistematice irigatoare pentru Moașe şi Lehuse, pompe 
trage-lapte şi biberoane, ploşti şi lighiane de porțelan, specule. aţă de mă- 
tase şi ace, siringi, sonde, aparate inhalatoare, bandage și cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, perservative, suspensoare thermometre maxi- 
male cum şi alte utensile şi accesorii de sticlă, aluminiu platină, faianţă şi 
porcelan, ochelari, foarfeci. şi clești, ete. 

La cerere, expediază în orice parte a 'Țărei, contra ramburs, prompt şi cu 
prațurile cele mai ieftine, ori şi ce fel de mărfuri din această branșă. 

Dac'o vrea Dumnezeul 


SD a 
AA pată, copile, într'aceste vorbe e arătată una dintre cele 
e) mai adânci metehne ale neamului nostru. Multe ale 
„5774 noastre răni se închid şi se vor mai închide, dar 
XO aceasta e adâncă până la os şi va dăinui multă vreme 
Vindecarea ei n'o putem aşteptă decât numai dela 

lumina învăţăturii prin şcoală. 

Țăranul e sărac şi istovit de boale. Şi sărăcia şi boalele 
lui au drept cauză, în cea mai mare parte, greșita credinţă 
pe care o spune el în cuvintele: «dac? o vrea Dumnezeu». 
Aceste cuvinte nu sunt pornite dintr'o inimă religioasă, ci 
dintr'o minte stricată. Un om cu adevărat religios nu poate 
cere lui Dumnezeu să facă minuni pe toate drumurile şi în 
toate zilele; asta o poate cere numai cel ce are o concepţie 
greșită despre Dumnezeu şi despre rostul omului pe pământ. 

Copilul ţăranului e bolnav. Mamă-sa îi descântă cu ba- 
bele, dar fără folos. O înveţi să ducă coptlul la doctor. Ce 
doctor, zice ea, par'că ştie ceva doctorul! Ii spui, că lăsând 
copilul neîngrijit o să moară.' Dac o vrea Dumnezeu să tră- 
iască, va scăpă el şi fără de îngrijirile mele, răspunde ea. 
Şi stă şi se uită cum îi piere copilul, cum i se stinge viaţa 
în tuse şi în tremurături, şi ea aşteaptă mântuirea numai 
dela Cel ce a zis: ajută-te şi te voiu ajută. 

A murit copilul de o boală molipsitoare. Toate mamele cu 
copii mici din sat vin în casa mortului şi lasă pe copiii lor 
să sărute mortul, iar mama celui mort împarte hainele ace- 
stuia de pomană copiilor, unuia îi dă căciula, altuia o că- 
maşe, la al treilea opincile. Astfel un sat întreg de copii se 
molipseşte de o boală epidemică şi mor copiii încât nu mai 
rămân. lar dacă spui ţăranului de molipsire, de izolarea bol- 
navului, el răspunde: Ce, molipsire, Domnule! Dacă vrea 
Dumnezeu, se îmbolnăveşte copilul; dacă nu, nu. Astfel, el 
lipsit cu totul de precauţiuni igienice şi sanitare, singur îşi 
aduce boalele în casă, convins că împotriva voiei lui Dum- 
nezeu nu te poţi luptă. Adevărat că nu te poţi luptă, dar 
trebuie să ştie ţăranul că Dumnezeu nu vrea să bolească oa: 
menii; ci singuri oamenii vreau aceasta, făcând din îndărăt- 
nicia şi nepriceperea lor o vrere a lui Dumnezeu. 

Acelaş lucru la epidemiile vitelor. Măsurile de poliţie sa- 
nitar nu le înţelege ţăranul. A nu intră cu vitele bolnave 
întrun sat unde nu e epidemie (ca printi”'asta să ducă boala 
în satul acela), a nu lăsă vitele sănătoase să doarmă într'un 
acelaş grajd şi să pască pe acelaş câmp cu cele bolnave sau 
a nu le lăsă să bea apă împreună dintw'un acelaş scoc, aces- 
tea “sunt pentru ţăran nebunii de-ale oamenilor stăpânirii. 
Dac o vrea, Dumnezeu, se îmbolnăvesc, zice el, și dac’ o 
vrea nu se îmbolnăvesc, de le-ai băgă boala cu de-a sila 
în ele! 

Țăranul îşi ară primăvara pământul şi seamănă. Ară însă 
mai mult de mântuială şi pune sămânță proastă. Ar putea 
să are mai adânc şi să pue boabe mai alese, dar acestea 
sunt mai de prisos, zice el, căci dac’ o vrea Dumnezeu ese 
rod şi aşă! Negreşit, ese, dar ce fel de rod! Apoi îşi sapă 
porumbul numai ca să şi mântue treaba, nu pliveşte grâul 
şi toate le face rău, încrezându-se că toate au să iasă bine, 
dac” o vrea Dumnezeu. Tot aşă face cu pomii, nu-i îngri- 
jeşte de loc, nu-i curăţă de omizi, căci dacă Dumnezeu vrea 
rodesc ei şi fără a-şi bate Românul capul cu dânşii. Iar toamna 
se miră că are recoltă slabă şi poame puţine sau de loc şi 
e descurajat că n'a vrut Dumnezeu cu el! 

Iarna ţăranul nu munceşte nimie şi numai consumă pu- 
țina-i agoniseală de peste vară. Dacă-l îndemni să înveţe 
vreun meşteşug, fiecât de neînsemnat, să-şi poată face sin- 
gur măcar jugul şi roţile carului, dă din umeri cu dispreţ. 
Meştegugurile nu sunt de noi, domnule, fierăria a ţiganului, 
cojocăria a sârbului, negustoria a_grecului. li spui că ar pu- 
teă câştigă ceva peste iarnă, cu vro industrie casnică. Nici 
vorbă! Cum au trăit părinţii noştri, vom trăi şi nof, aşa-ţi 
răspund, şi dacă o vreă D-zeu o să eşim şi noi din iarna 
asta. Şi es rău, bieţii, din iarnă. Fără porumb, fără legume, 
ajung în, postul mare să sature foamea cu ce dă D-zeu! 
Dacă au eşit urzicele, trăesc cu deacestea. 

Hrana ţăranului e puţină şi nehrănitoare. Mănâncă prost, 
nu de zgârcenie ori de sărăcie — căci toamna are şi el des- 
tul— ci de nepriceput ce este. Pânea nu o ştie face, zeama 
în care a fiert găina o aruncă, de carnea de vacă se fereşte, 
şi totul pentru el e mămăliga, fie goală sau şi nefiartă, cu 
oţet, cu usturoiu, cu ardeiu, cu brânză iute ori cu peşte să- 
rat. Untul nu-l iubeşte, ouăle le mănâncă numai când mare 
încotro. De giaba îi spui că ar puteă să se hrânească mai 
omeneşte, că din cauza hranei rele e slăbit și dat boalelor, 
că-i mor copiii de nemâncare. El se uită la tine: «Lasă, 
domnule, daco vrea D-zeu nu perim noi de mămăligă !» Şi 
vede cu ochii însuși cum pier, din cauza boalei rele, când de 
pelagră, când de mizerie fizică. 

Locuinţă ţăranului e de multe ori, un cuib de boale. Fără 
ferestre pentru lumină şi aer, scundă şi mică şi într'însa 
neorânduială și murdărie. Curtea plină de gunoae, în dosul 
casei bălării cu şerpi şi cu arici. Din cauza locuinţei proaste, 
mai ales copiii sunt galbeni şi prăpădiţi, cu tot aerul liber 
al câmpiilor vara. Şi la asta țăranul răspunde tot cu aceleași 
vorbe, că dacă vrea D-zeu omul poate fi sănătos tare şi în- 
trun grajd, şi bolnav pierdut într'un palat! 

Astfel mizeria fizică, sărăcia şi marea mortalitate la țară 
au aceeaşi pricină. Dac'o vrea D-zeu. Țăranul locuieşte ca 
vai de el, se hrăneşte prost, munceşte fără inimă, nu se fe- 
reşte de boale şi nu se îngrijește aproape întru nimic de 
sănătatea lui şi a vitelor sale, numai fiindcă D-zeu — dacă 
vrea — il va ţineă cu zile şi aşa! Aici e, copile, datoria cea 
mare a oricărui om luminat, care-şi iudeşte patria; aici, să 
împrăştie neştiinţa şi nepriceperea că nu toate merg în lume 
numai fiindcă Dumnezeu vrea aşa, ci şi fiindcă aşa vrea şi 
omul! 

G. Coşbuc. 


——m nA 
G. MISAII 


I. 


G. Misail, cunoscutul publicist şi bun român a 
încetat din vieață în ziua de 21 Octomvrie c., și a 
fost înmormântat la cimitirul Belu din Bucureşti 
El s'a născut la 23 Aprilie 1835, în satul Trifeşti 
din judeţul Roman. Studiile primare le-a făcut în 
oraşul Roman, iar cele gimnaziale şi universitare 
(dreptul) în Iaşi. 

Am fost delegat să vorbesc la înmormântarea 
lui, în numele «Societăţii pentru învăţătura popo- 

rului român», unde fusese vice-președinte şi în nu: 
mele Societăţii Culturale «Transilvania», unde fusese 
președinte. 
II. 
Iată spusele mele : 


Intristată adunare, 

S'a dus dintre noi încă un bătrân, format sufleteşte în 
epoca eroică a țării noastre; s'a dus încă un bătrân acărei 
vieață publică e plină numai de fapte frumoase și înnălță- 
toare; s'a dus G. Misail, care a fost între noi numai inimă, 
ori unde a fost vorba de muncă pricepută, devotată şi ze- 
loasă pentru bine, în folosul țării şi al neamului nostru! 

N'a fost mişcare mai însemnată dela 1855 încoaci, pe te- 
ren cultural şi economic, unde să nu-l găsim şi pe el părtaş. 
El a făcut parte din societatea întemeiată în laşi în 1853 
pentru încorajarea tinerimii române la învăţătură şi din so- 
cietatea «Economia», întemeiată în 1850; din societatea « Ate- 
neul» întemeiată în laşi în 1859; din societatea «Ateneul», 
întemeiată în Bucureşti în 1862; din societatea «A micilor Con- 
stituţiunii», întemeiată în 1865 ; din societatea «Românismul», 
întemeiată de tinerimea liberală şi naționalistă în 1870; din 
societatea comercială şi industrială «Concordia română», în 
temeiată in 1880; din societatea «Macedo-română», înteme- 
iată în 1879. Şi atunci, când marii Români de peste Milcov, 
se sbuciumau și se luptau pentru sfânta unire a Moldovei 
cu Muntenia, el făcea parte din asociaţia pentru unire din 
Iaşi, în care figură toată tinerimea inimoasă a Moldovei în- 
tre anii 1855—1859. Dar nu numai atât! N'a fost ziar, n'a 
fost revistă în vremuri, puse în serviciul luminării şi apă- 
rării intereselor de vieaţă ale ţării şi ale neamului, la care 
el, să nu fi lucrat cu toată căldura sufletelor convinse şi 
devotate. A publicat nenumărate studii în Steaua Dunării, 
în Zimbrul, în Vulturul, în Românul, în Ateneul Român, 
în Binele public, în Traian, în Buletinul instrucţiunii pu- 
blice şi în altele. A redactat şi administrat «Buletinul înal- 
tei Curți de Casaţie», între anii 1860—1867. Şi pe lângă toate 
acestea a publicat numeroase studii şi monografii istorice, 
literare, juridice şi politice. 

Ca funcţionar al statului, fie ca director al Ministerului 
de justiţie din Moldova, fie ca prim grefier al Inaltei Curți 
de Casaţie, fie ca secretar general al “Minister ului de justi- 
ție, după unirea principatelor şi contopirea ministeriilor, şi 
mai în urmă ca secretar general al Ministerului de domenii, 
a fost un model de pricepere, de muncă şi de cinste {1). 


(1) El a făcut parte din Camera deputaţilor dela 1876—1880, ca de- 
putat ai Tecuciului, cum și din Consiliul de administraţie al Regiei mo 
nopolurilor statului, timp de 12 ani. 

El a fost omul datoriei desăvârşite! 

Două sunt însă instituţiunile dela noi, care s'au bucurat 
de toată dragostea şi devotamentul lui zelos şi anume: «So- 
cietatea pentru Invăţătura poporului Român» şi Societatea 
culturală <Transilvania». Membru fundator al celei dintâiu, 
el a făcut chiar parte din comisiunea de cinci, care a întoc- 
mit primele ei statute. Dela 1866, adică timp de 40 de ani, 
a stat el nedeslipit de această societate, a stat streajă nea- 
dormită pentru binele şi prosperitatea ei. Nu e moment mai 
însemnat din vieaţa acestei societăţi, unde să nu găsim şi 
numele lui G. Misail. N'a fost adunare, n'au fost examene, 

n’a fost serbare şcolară, n'a fost comisiune sau delegaţiune 


G. Misail. 


pentru interesele Societăţii şi ale şcoalelor ei, la care să nu 
îi luat şi el parte. De aproape 30 de ani, îl găsim neînce- 
tat în Consiliul Societăţii ca membru şi mai în urmă ca 
vice-președinte. Pentru profesorii şi pentru elevii școalelor 
Societăţii, G. Misail erà unul din puţinii bărbaţi cu care se 
identifică Societatea pentru Invăţătura Poporului Român. 
Munca şi dragostea lui pentru această Societate a fost tot- 

deauna cea mai frumoasă pildă educativă şi pentru profe- 
sori şi pentru acei cari lucrează ca luminători ai satelor 
noastre în diferite colţuri ale ţării. 

Tot aşă şi cu Societatea culturală «Transilvania». Şi aces- 
tei Societăţi pentru ajutorarea la învăţătură a tinerilor ro- 
mâni de peste hotare, i-a dat el toată munca şi inima sa. 
Dela 1868, îl găsim membru în comitetul ei. După 1881 vice- 
preşedinte, iar dela 1891 neîntrerupt ca preşedinte. Numai 
doui alţi bărbaţi mai găsim noi la această Societate, care 
să fi lucrat cu atâta râvnă ca el şi aceştia sunt: A. Papiu 
Ilarian şi Al. Lupaşcu! | 

Pentru aceste două frumoase şi patriotice instituţiuni, care 
se ocupă cu cultura Românilor de pretutindeni, a pus el 
toate inima, toată fiinţa sa! Intr'o ocaziune solemnă a spus 
el chiar, cu lacrămi în ochi, că a se despărţi de aceste două 
instituţiuni, e pentru el tot una cu a se despărţi de familia 
sa. In numele acestor două instituţiuni culturale, depun eu 
azi, înainte de a ne despărţi de trupul lui cel neobosit pen- 
tru ele, prinosul de profundă recunoştinţă şi iau angaja- 
mânt solemn, că faptele lui Misail vor fi pentru totdeauna 
călăuza activităţii noastre; că spiritul lui va fi în veci în 
mijlocul nostru şi al celor după noi, ca inspirator și însu- 
fleţitor spre tot ce e bun şi spre mai bine! 


Intristată adunare, 


E lege a firii ca trupurile noastre să fie date morţii, atunci 
când vremea s'a plinit, — atunci când Dumnezeu voiește! 
Cei aleşi ai neamului trăiesc însă în veci prin amintirea pi- 
oasă a faptelor lor bune şi devotatg binelui general. G. Mi- 
sail e unul din aceştia, pentru că a fost slugă bună şi cre- 
dincioasă în serviciul public şi sufletul lui se poate duce ve- 
sel în lăcaşul sfânt al drepţilor, pentru că datoria şi-a fă- 
cut-o pe deplin în lumea aceasta şi ca Om şi ca Român de 
elită. Numele lui G. Misail e nemuritor pentru noi prin fap- 
tele lui frumoase! Aici e singura noastră mângâere în aceste 
momente de ultimă sărutare ; aici e singura mângâere a mult 
devotatei şi îndureratei lui soţii, a prea iubiţilor lui copii şi 
a rudelor! A 
__Se duce dintre noi cu trupul acel care ne-a încălzit cu 
dragostea “sufletului său distins şi nu ne rămâne decât să 
căutăm mângâere în vieaţa lui plină de roade pentru noi şi 
pentru frații noştri români de pretutindeni! 


III. 


G. Misail nu lasă ca avere decât o prețioasă bi- 
bliotecă, înzestrată cu cărți românești, cum nu cred 
să aibă mulți în țara românească. Aproape nu e 
carte românească apărută în veacul al XIX-lea, ca 

să nu facă parte din biblioteca sa. Printr'o seri- 
soare duioasă, el lasă această bibliotecă Societăţii 
pentru Invăţătura poporului român spre a servi ca 
mijloc de cultură naţională. 

„_ Moștenitorii vor îndeplini cu cea mai mare sfin- 
tenie această ultimă voinţă a lui G. Misail. 


P. Gârboviceanu. 
AI 


Lipitorile satelor 


DE 


Vasile Aleesandri. 


~- 


Sunt multe relele încuibate la sate şi cari fac ca sătenii să 
fie într'o stare înapoiată. Intre aceste rele este de ajuns să po- 
menim numai câtevă, ca să vedem cât de mare este primejdia 
lor. Iată de pildă : lipsa de învăţătură, cearta și uciderea p:ntru 
pământ, camăta, pripăşirea unor streini necistiţi şi lacomi de câş- 
tig, ba boale de tot felul, etc. 

Marele nostru scriitor, Vasile Alacsandri, care a trăit o parte 
din vieaţa sa la țară a văzut de aproape aceste rele, și faptele 
văzute cu urmările lor le-a dat în vileag în frumoasele sale scrieri 
cu puterea lui de maiestru. 

In deosebi l-a isbit pe Alecsandri pripăşirea la sate a streinilor 
cari îşi bat joc de țărănimea noast.ă, întrun chip sau într'altul, 
l-a isbit şiretenia și toate însușirile rele ale lor şi l-a îndemnat 
să alcătuească acea piesă de teatru, cu un nume atât de vorbitor: 
«Lipitorile satelor», 

Intocmai ca şi sătenii noştri, Alecsandri numește lipitori pe 
streinii adăpostiţi la sate, fie ei Greci, Ovrsei ori alte neamuri de 
oameni cari caută din răsputeri să facă averi în mod necin- 
stit, prădând pe săteni prin camătă, prin linguşire, otrăvindu-le 
corpul cu băuturi spirtoase falsificate și lăsându-i astfel în cea 
mai neagră sărăcie. Ba de multe ori, asemenea streini, cari n'au 
nimica sfânt, nu se dau înapoi chiar dela crime împotriva vieţii 
sătenilor. 

În piesa «Lipitorile satelor» se dau de gol astfel de streini, 
pe cari Alecsandri îi înfăţişează cu apucăturile şi păcatele lor, 
ca Românii cunoscându-i bine să se ferească și de ei şi de în- 
râurirea lor cea îndrăcită, ce o au de multe ori, şi prin urmare 
a se străduească ca să găsească mijlocul cum ar putea scăpă 

e ei. 

Intâmplările de cari se vorbește în «Lipitorile satelor» se petrec 
pela anul 1860, în satul Haram din Moldova. Totuşi multe din 
faptele ce se arată se văd şi astăzi la ţară, așă că adevărurile 
crude din scrierea lui Vasile Alecsandri rămân încă în picioare. 

Dar să arătăm pe scurt subiectul piesei de care este vorba, ca 
cetitorul să se încredinţeze că autorul a ştiut să prinză ca într'o 
fotografie desfășurarea faptelor. 

In cel dintâiu act, întâmplările se petrec în casa lui Ion Teslaru, 
răzaş din satul Haram. Săteanul ăsta are o nevastă harnică: Ca- 
trina, şi un băiat vrednic: Niţu. Ton se îndeletniceșşte după vreme, 
când cu tâmplăria, când cu cârciumăritul. Ei duc o vieaţă nu 
tocmai tihnită, de o bucată de vreme, de când 'Teslaru s'a apucat 
să ia bani cu dobândă dela un Ovreiu pripăşit în sat. Şi mai 
greu i-a venit Românului când a luat în întreprindere casa de 
închisoare a satului. Neavând destui bani ca s'o săvârşească, e 
nevoit să se împrumute dela Ovreiu cu 1.500 lei, plătind pentru ei 
dobânzi grele. 

Se apropie termenul de plată și Teslaru nu ştie de unde va. 
da banii; căci nu va aveă decât după sfârşirea închisorii; însuşi 
subprefectul îi pune sula în coaste, ca să achite datoria la timp. 

Câtevă cuvinte spuse de Ion, scoase din carte, ne arată în ce. 
stare sufletească se găsià bietul om din pricina nevoii de bani. 
Iată cum grăiă el lui Vântură Ţară, alt sătean, căruia îngrijito- 
rul mânăstirii îi rășluise bucăţica de răzăşie, lăsându-l sărac cu 
judecăţile : 

— «Stii, cumetre, ce-i nevoia, când se leagă de capul omului. 
Ba cade piatra de-ţi face ogoru una cu pământul; ba vine geru 
de-ţi înghiaţă viţa în vie; ba una ba alta, şi nevoia te pândește 
ca un hoţ, te paşte ca păcatu..... 

Când vrei să te scapi de ghiarele ei, numai ce-ţi iese Iuda îna- 
inte cu camăta, şi azi îţi ia o vacă amanet, mâine boii, poimâine 
sumanul din spinare..... tot astfel, până ce te lasă lipit pă- 
mântului», 

In astă vreme, Khir Iani, arendaşu Imoșiei Haram, Grec siret 
şi lacom de înavuţire, dă cu împrumut pentru două luni 1.500 
lei, ca să-i pună amanet răzăşia din Haram şi la termen să-i dea 
înapoi 2.500 lei. Gândul Grecului eră să i să vândă moșşioara lui 
Teslaru, căci ştiă el că în 2 luni nu va puteă face rost de bani, 
şi în aceeaş vreme ca să poată veni mai des prin casa lui, pe la 
lelea Catrina, nevasta lui Ion. 

Ion Teslaru înţelege însă gândurile aceste ale Grecului şi-l 
face să-şi ia tălpăşiţa din casa sa pe fereastră. 

Grecul se supără grozav şi supărarea lui este şi mai mare când” 
află că în casa lui Ion se adăposteşte o copilă orfană, Mariuca, 
ce îi slujise lui și care nu mai puteă să sufere ocările și bătăile 
Ruxandrei femeia nelegiuită a Grecului. 

Țăranii din Haram, jefuiţi de Moise cârciumarul, Ovreiu la- 
com de câştig, lingușitor şi peşichir, se hotărăsc să nu mai bea 
la cârciuma lui şi se duc cu toţi la cârciuma lui Ion Teslaru. 

A fost de ajuns atâta şi a fost şi de ajuns supărarea lui Iane, 
ca oveiul şi cu grecul să se întovărășească şi să dea în cap pe 
bietul român, ba chiar să-l și omoare. 

In actul al II-lea, întâmplările se petrec la cârciuma lui Moise, 
sub un umbrar. Tristă privelişte ne înfăţişează ţăranii noştri 
ticăloşiţi, când îi vedem rugându-se de Moise ovreiul, ca să le 
dea băutură pe datorie, până la ridicarea recoltelor, şi mai trist, 
ni se înfăţişează Martin, care îşi dă şi sumanul din spinare pen- 
tru rachiu. 

Grecul şi Ovreiul pun la cale împreună uciderea lui Ion Tes- 
laru. Le trebue însă un omoritor şi-l găsesc cu uşurinţă. In casa 
lui Ion se pripăşise de câtăvă vreme o slugă ursuză, leneşă şi 
beţivă, Gavril Sârbul. Omul asta nu voiă să asculte nici de in- 

demnurile de muncă ale Catrinii, nici de mustrările lui Ion. Işi 
petreceă vremea mai mult în cârciumă. Necăjit că Ion Teslaru 
nu-i mai dă nici de băut, nici bani înainte, ridică asupra lui 
toporul, dar este înhăţat de jandarmul care se află de faţă şi e 
dus la primărie. 

Inainte de a-l duce la oraş, Iane Grecul se pune chezaș pentru 
Gavril și acesta esie lăsat în libertate. Grecul îl asmuţă apoi pe 
Sârb asupra lui Ion, şi cu băutură și cu făpădueli. Gavril se ho- 
tărăşte să-și ucidă stăpânul. 

Zis şi făcut. Gavril desprinde scânduri dela schelele închisorii 
și când Ion se urcă sus ca să lucreze, scăndurile ies din cuie şi 
nenorocitul teslar cade jos şi moare. 

In actul al III-lea, întâmplările se desfășură într'o pădure. 
Vedem pe Gavril Sârbul într'o stare de plâns. Il urmărește ne- 
contenit fapta lui nelegiuită. Trecând prin pădure și Moise Ovre- 
iul, Gavril îl recunoaşte și-i cere să-l ajute cu cevă, căci numai 
din pricina lui a făcut moarte de om. Altfel îl va denunţă sub- 
prefectului. 

In această vreme se vestește în sat că Mariuca cea orfană, a- 
dăpostită de Ion, a moştenit o avere bunicică dela un bogătaș 
din sat. Iane grecul, aflând că Ion a adăpostit-o la casa pădura- 
rului, o găseşte şi o fură, ca mai târziu să se însoţească cu ea. 

Gavril Sârbul căută acum să se indrepteze, să se pocăească şi 
doreşte din tot sufletul ca să scape pe Mariuca din ghiarele Gre- 
cului Iane, care o ascunsese, 

In al IV-lea act, întâmplarea se desfășură în casa lui Iane Gre- 
cul. Cei doi capi ai răutăţilor, Grecul şi Ovreiul, se sfătuiesc ca 
să scape de Gavril, care nu le dă pace. Mijlocul cel mai simplu 
este otrăvirea. Gavril e poftit la un pahar de vin, în care ei 
turnase otravă; însă acesta aşteptându-se la orice din partea lor, 
nu bea. Totuşi el se face mort, ca să vadă mai bine ce au de gând 
cu el cei doi mizerabili. Grecul se repedela Gavril să-i taie gâ- 
tul cu iataganul, dar Gavril sare asupra lui îl înhaţă cu putere 
şi-l silește a mărturisi unde a ascuns pe Mariuca. 

In al V-lea act, întâmplările se petrec în piaţa satului. Iane 
Grecul nu se lasă însă și prin ameninţări şi vorbe dulci face aşă 
ca Mariuca să-l ia pe el de bărbat. Niţu, fiul lui Ion Teslaru, e 
atunci desnădăjduit, căci el doriă să o ia de soţie, şi nu-și puteă 
închipui că Mariuca și-a schimbat gândul. 

Dar tocmai când primarul întrebă pe mireasă dacă voește să 
ia pe Grec de bărbat și nunta sta gata să pornească, vine Vân- 
tură Ţară, care aflase dela Gavril cum Grecul şi Ovreiul au pus 
la cale uciderea lui Ion Teslarul, şi dă pe faţă fapta lor. 

Grecul şi Ovreiul sunt puşi în lanţuri și porniţi la închisoare, 
Gavril cade mort. Niţu ia de soţie pe Mariuca. 

Lipilorile satelor s'au jucat în foarte multe rânduri la teatrele 
din ţară. Zilele trecute s'au jucat pe scena Teatrului Naţional 
din București și la Iaşi cu prilejul inaugurării statuei lui Alecsan- 
dri. Cine vede ori citeşte această piesă, are în faţa lui o icoană 
credincioasă a unei părți din vieaţa trudită a săteanului român. 


Grig. Teodossiu. 
roam 

Congresul societății agrare. . 


Al treilea congres al marilor proprietari de pământ, con- 
stituiți în societate, sa deschis la 22 Octomvrie la Ateneul 
Român, sub președinția d-lui Sava Şomănescu, președintele 
acestei societâți. 

D-l Şomănescu a rostit o cuvântare de deschidere, a- 
dăcând omagii M. Sale Regelui şi făcând în aceeaș vreme 
şi o expunere a activității societăţii, în decursul celor șase 
ani dela înființarea ei. Amintește apoi despre necesitatea 
tacerii unui cadastru al proprietăților funciare și despre pa- 
gubele ce se aduc agricultorilor prin lipsa de vagoane de 
cereale și nădăjduește că sub domnia M. Sale Regelui, a- 
gricultura va ajunge și la noi înfloritoare. 

După aceea se trimete o telegramă M. Sale Regelui, a- 
celuia care cel dintâiu, pe Domeniile Coroanei și pe cele 
particulare, a dat tuturor pildă de propășire în cultura pă- 
mântului şi de bună gospodărie. 

In ședințele cari au au urmat sau ținut mai multe cu- 
vântări și sau făcut propuneri, privitoare la agricultură, la 
îmbunătățirea ei și la mijloacele prin cari sar puteă ridică 
țărănimea. 

D-l inginer C. Alimănișteanu ține o conferință instructivă, 
și patriotică, despre proprietarii rurali și chestia țărănească. 

D-sa dovedește că marii proprietari au un rol însemnat 
în desvoltarea noastră economică și socială și că de spri- 
jinul lor atârnă chiar desvoltarea firească a țărănimii. O 
stare înfloritoare a populațiunii rurale nu se poate dobândi 
fără concursul proprietarilor mari, cari cunosc mai bine de 
cât oricine pe săteni şi cari cei dintâiu trebue să le dea 
mână de ajutor. 

Țăranii stau rău din toate punctele de vedere. Din cei 
974.139 contribuabili cu drept de vot, nu votează direct 
decât 93.604; restul de 880.535 votează prin delegație. 
Aceasta însemnează că politicește săteanul este înapoiat, căci 
îi lipsește cu desăvârșire educația cetățenească. Economi- 
cește, el nu stă mai bine. Nefiind nici munca, nici comerciul, 
nici mijloacele de transport organizate cum se cuvine, tă- 
ranul este pururea sărac. 

Este destul un an de secetă, și D-zeu ştie cum ese din 
iarnă săteanul. Țăranii sunt rău administraţi și mai cu seamă 
speculați neomenește. Boalele și mortalitatea la copii ridică 
agriculturii o sumedenie de brațe și ne pun mai prejos de 
alte popoare, în ce privește atât numărul cât și puterea 
noastră de vieaţă. 

Cei 5.000 proprietari mari rurali trebue să se întovară- 
șească și să lucreze din inimă pentru ridicarea țărănimii. E- 
xemple vii se găsesc la Domeniile Coroanei și la alți 34 mari 
proprietari din țară, cari au înțeles că de starea de inflo- 
rire a ţăranului este legată însăși props pă marei proprie- 
tăți, propășirea ţării întregi. 

Ca urmare a frumoasei cuvântări a d-lui Alimănișteanu 
se votează următoarele propuneri ale d-sale : 


„Să se facă apel la toţi proprietarii din țară cu mai mult 
de o sută de hectare, prin membrii societăţii agrare şi alţii. 

„Să se numească un mare comitet provizoriu care să cuprindă 
cel puţin doi proprietari mari de judeţ. Acesta, pe spesele so- 
cietăţii agrare şi prin interveniri către ministerul de finanţe şi 
adm. financiare, să scoată tablouri de numele și localităţile pro- 
prietarilo: peste o sută”hectare din fiecare județ. 

„După aceste tablouri să se convoace o mare întrunire la 
Bucureşti, prin lanuarie sau Fevruarie, în care să se stabilească 
şi să se găsească formule obligatorii de a se cotiză, să se în- 
tocmească un program de acţiune şi de lucrări şi să se pună 
bazele unei largi şi trainice solidarizări a proprietăţii mari cu 
mica proprietate şi cu cea mijlocie“. 


D-l doctor Creangă vorbește apoi de lipsa de interes a 
arendașilor față de țărănime şi mai ales de specula ce a- 
ceștia a tac cu pământul rural și cu brațele muncitorilor 
agricoli. D-sa se ridică împotriva arendașilor-antreprenori. 
Cere să fie puși la dări grele acei proprietari cari își aren- 
dează moșiile, în loc de a căută să lucreze însăși, ca să 
îmbunătățească cultura pământului și ca să îndrepteze starea 
de inapoiere dela sate. Mult mai bine ar fi ca acei propri- 
etari să-și vândă moșiile unor oameni cu dor de muncă. 

D-l Creangă cere ca statul și așezămintele de binefaceaa 
să nu mai arendeze pe viitor moșii antreprenorilor. = 

In acelaș înțeles vorbeşte și dl M. Alexandrescu, care 

cere să se voteze o lege prin care să fie urmăriți aceia 
cari înlesnesc străinilor ca să cumpere moșii, împrumutând 
numele lor. De altfel și arendarea unei moșii la streini pe ter- 
men lung poate fi privită tot ca și o vânzare. 

D-l C. Cristodorescu vorbește de greutățile ce le întâm- 
pină agricultura cu drumul de fier, atât în ce privește ta- 
rifele, cât și transportul. Din pricina unor astfel de tarite 
se protejează produsele streine în dauna celor naţionale ; 
iar din cauza lipsei de vagoane se aduc pagube mari celor 
cari trimit cerealele. D-sa face apoi următoarele propuneri: 


1) Orice măsură tarifară pentru transportul pe căile noastre 
forate, să se ia prin consiliul de miniştri ; 

2) Pentru luarea măsurilor de asemenea natură să se în- 
trebe şi cei interesaţi: societăţile agricole, industriale şi Came- 
rele de comerţ şi industrie ; 

3) Să se alcătuească pe lângă direcţiunea căilor ferate o co- 
misiune permanentă, compusă din agricultori, industriaşi comer- 
cianți, cu menirea de a aviză la măsurile tarifare de luat sau 
de abrogat: această comisiune să mai aibă însărcinarea de a 
studiă şi a aviză la mijloacele de întrebuințat din partea căilor 
ferate, pentru a se veni cât mai mult posibil în ajutorul mun- 
cii naţionale; 

4) Pentru procurarea materialului rulant și a altor necesităţi 
de construcţiune, în vederea înlesnirilor transporturilor să se 
contracteze un împrumut de 75 milioane de lei, a cărui anui- 
tate să se achite cu o taxă de o jumătate ban, ce sar pune pe 
tona kilometrică pentru transportul vagoanelor încărcate deplin; 

5) Să se ia măsurile cele mai severe, ca distribuirea şi mani- 
pularea vagoanelor să se facă în condițiuni cât mai bune. 

6). Conducerea serviciului de exploatare al căilor ferate să fie 
încredinţată la persoane cu cunoştinţe economice şi comerciale. 

7) Să se ia măsurile cele mai serioase ca personalul inferior 
de exploatare să şi îndeplinească datoria aşă cum se cuvine. 


Tot în acest congres sau mai făcut și alte propuneri, 
intre cari cităm : 

Comerțul cu cereale ne fiind bine organziat, să se stu- 
dieze chestia magaziilor cu silozuri, unde să se depună ce- 
realele după calități ; să se ia măsuri în contra samsarilor 
de producte cari cutreeră satele, să se organizeze și CO- 
merțul de cereale prin oboare și târguri, ca sătenii să nu mai 
fie speculați. 

Să se inchidă granițele pentru vițele străine, căci şi în 

țară la noi se găsesc destule soiuri bune de vițe, ca și de 
portaltoaie pentru replantarea viilor noastre. 

Să se facă oarecare îmbunătățiri prin cari portul nostru 
Galați sar putea ridică. Astfel ar fi: crearea tarifului pe 
zone, înmulțirea numărului vagoanelor de cereale, etc. 

Caii pentru armată să se cumpere din țară, şi in această 
privință ar trebui ca guvernul să vie cu o lege. În acest 
chip sar iîncurajă și creșterea cailor. Teg. 

cD 


Târnosirea Bisericii Sf. Treime din Craiova. 


Duminică 15 Octomvrie trecut s'a făcut târnosirea bisericii 
Sf. Treime din Craiova de către P. S. Episcop Atanasie al 
Râmnicului asistat de cler. Au fost de faţă cititorii bisericii d-nii 
Dimitrie, Barbu și George Ştirbei, epitropii Argetoianu şi Maroc- 
neanu; apoi d-nul Ministru Tache Ionescu, general Gigărtu, gene- 
ral Corvin, prefectul judeţului, primarul orașului, etc. 

Biserica SE. Treime a fost zidită în anul 1768, în zilele d-lui 
Al. Sc. Ghica, de către Dumitrana Știrboaia, Stolniceasa soţia 
marelui logofat Const. Ştirbei. Această biserică își măreşte ve- 
niturile prin danii de moşii făcute în 1811 de vornicul Barbu 
Știrbei. Biserica se înirumuseţează în 1840 şi o tâmplă se zu- 
grăveşte şi i se dau podoabele de iznoavă și odoare de câtre 
logofătul Barbu Ştirbei, devenit mai apoi domn, cum şi de mama 
acestuia Ecaterina Bibescu. 

Moştenitorii de azi ai lui Barbu Știrbei și ai lui Gh. Bibescu, 
rudă cu cel dântâi, au reconstruit această biserică din temelie 
făcând din ea o podoabă a orașului Craiova. 

Imprejurul bisericii s'a făcut o frumoasă grădină, plantată cu 
arbori, pe locul unor case vecine cumpărate şi apoi dărâmate 
de epitropia bisericii Si. Treime. 

Venitul acestei biserici se ridică în 1905 la 105.892 lei rezul- 
taţi din patru moşii, 2 case în Craiova şi 1 casă în București. 

Din venit, în afară de întreţinerea bisericii şi a personalului, 
se mai cheltueşte anual pentru consultaţii medicale gratuite 
13.349 lei, burse şi cărţi 10.100 ajutoare 7850 lei, milostenir 
la Paşte si Crăciun 3000, subvenţii 2500, Casei Bisericii 1958,25 
lei, etc. z 

— k 7 0 A 


Peştele-lumânare 


Un fel curios de lumini se ard în Alaska (America), — zice 
Apărarea Naţională —. Acolo există un peşte, care uscat fiind, 
arde încet răspândind o lumină frumoasă şi intensivă. In- 
digenii aşează peştele acela uscat intr'o gaură făcută anume 
în mijlocul mesei cu capul în jos şi apoi îi dau foc dela 
coadă. Arzând peştele acesta mai răspândeşte încă şi o căl- 
dură foarte plăcută. Un peşte arde cam 3 ore. 


” S 


Biserica din Gherghița (Prahova) > 


Această biserică a fost clădită în 1641 de către Mateiu Basarab, Dom- 
nitorului Ţării-Româneşti, şi restaurată de către Administrațiunea Do- 
meniului Coroanei, 

Păstrarea strugurilor cu ciorchinul verde. 


nservarea strugurilor cu ciorchinul verde este fără 
îndoială foarte grea şi delicată, dar în schimb este 
de mare preţ, căci putem aveă struguri până în luna 
Aprilie şi Maiu, adică după 8 luni dela cules, ca şi 
când i-am fi rupt atunci de pe butuc. 

După cum se spune, acest mijloc a fost descoperit întâm- 
plător de un anume Batiste Larpenteur la 1842. Acestui om 
îi veni în gând într'o zi să umple o garafă de pe masa sa 
cu apă şi să pună în această sticlă ciorchini de struguri îm- 
preună,cu o bucată din coarda lor. El credeă că aceşti cior- 
chini vor produce acelaş efect, şi vor ţinea cel puţin tot atâta 
cât ţin florile. In luna Februarie văzând că trecea pe dina- 
intea casei lui 2 prieteni, pe care îi ştiă că caută a introduce 
în cultura lor toate îmbunătățirile putincioase, îi chemă în 
casă şi cu mândrie le arătă ciorchinii de stuguri tot aşa de 
frumoşi ca şi când ar fi fost culeşi atunci. Aceşti doi cultiva- 
tori luară imediat notă de această descoperire şi chiar în 
toamna următoare căutară a pune în practică descoperirea 
Tui Larpenteur întrebuinţând dela început vase de metal. 

In vreme de peste 60 de ani totul s'a perfecţionat, aşa 
că astăzi se cunosc toate condiţiunile ce trebuesc îndeplinite 
pentru o bună conservare. Aceste condițiuni sunt: un local 
propriu ; O instalaţiune interioară ; anume struguri ; îngriji- 
rile de dat la cules şi în timpul păstratului. 

Condiţiunile principale ale localului sunt: lipsa de ume- 
zeală, o temperatură scăzută şi închiderea deplină. 

Mai bine se păstrează struguri în odăi cari sunt jumătate 
în pământ (subsol), la nevoe se pot aşeză şi în odăi din 
catul de jos. 

Trebue să avem în vedere ca strugurii pentru conservat 
să-i culegem bine copţi. Ei sunt supuşi pe urmă la fermentaţi- 
unea alcoolică şi putridă, contra cărora trebue să luptăm pen- 
tru a obţineă astfel o conservare. Temperatura joasă fiind 
principalul element care opreşte sau întârziază fermentaţi- 
unile alcoolice şi putride să se producă, se înţeiege că prima 
condiţiune “este de a ferì strugurii de o temperatură ridi- 
cată, şi a-i pune întrun local unde temperatura în timpul 
ernei să se menţină la 2—4" ©. 

In timpul gerurilor mari, dacă este absolută nevoe, se poate 
pune în odăi o lampă de alcool sau de petrol, ca să nu fie 
peste măsură de îrig. 

Dacă localul e prea umed, punem var nestins, sau mai 
bine clorură de calciu, fiindcă aceasta absoarbe o cantitate 
îndoită a greutăţii sale de vapori de apă şi nu ia din aer 
acidul carbonic, care e necesar, cum face Varul. 

Geamurile trebuesce bine astupate îndată ce s'au introdus 
strugurii şi lipite la încheeturi cu hârtie. 

Lumina nu este vătămătoare dacă strugurii sunt bine copți, 
decât în ernele dulci. Pentru strugurii puşi la conservat nu 
tocmai copţi, şi care în general se pun cei din urmă, lipsa 
de lumină este absolut necesară. 

In fine localul trebue să fie absolut curat şi pe jos aşter- 
nut un strat de ferestreitură de lemn. 

Pregătirea loralului. — In interiorul localului de păstrat stru- 
gurii se fac poliţe de lemn, pe care se pun borcane de sticlă 
în care au să se pună coardele cu struguri Aceste rânduri de 
polițe să fie destul de depărtate, şi umblarea printre ele să 
fie comodă. 

Borcanele trebuesc aşezate destul de departe astfel ca cele 

2—3 sau chiar 4 coarde cu ciorchini ce se pun în fiecare 
borcan să nu se atingă unul de altul. 

Mai trebue iarăşi ca apa ce ar pică sau boabele ce ar 
cădeă dela un borcan să nu atingă strugurii din borcanele 
de mai jos. 

E bine ca în localul de conservat să se pună şi un hârdău 
cu apă, care să aibă aceiași temperatură ca apa din borcane 
şi din care se va luă spre ase umplea mai târziu borcanele 
când apa din acestea se va evaporà. 

Culesul strugurilor şi pusul la conservat. Este bine constatat 
că strugurii care se păstrează mai mult, sunt aceia ce să cu- 
leg imediat ce s'au copt, pe când acei culeşi mai târziu se 
păstrează mai anevoie. 

In general culesul sa poate începe pentru varietățile mai 
timpurii dela 10—15 Septemvrie înainte ; iar cei târzii dela 
1 Octomvrie înainte. Culesul se face în zilele frumoase şi 
numai după ce s'a ridicat roua. Culesul să se face chiar de 
proprietar sau de un om de încredere. 

Se aleg numai strugurii cei mai frumoşi şi de tot sănă- 
toşi, tăindu-se cu coarda dela trei ochi sub ultimul ciorchine. 
Dacă câmpurile sau meritalele sunt prea lungi se pot tăiă 
coardele şi de doi ochi. 

Punerea coardelor în borcane se face de aceleaşi persoane 
care i-au cules seara sau dimineaţa. Se aşează mai întâiu po- 
liţele cele mai de sus. Unul din oameni așază coardele cu 
struguri în borcane, căutând ca ciorchinii să nu se atingă 
între dânşii sau de borcane. Pentru ca să încapă mai multe 
coarde în acelaşi borean e bine a se pune coarde de diferite 
grosimi. La fiecare coardă lucrătorul ajutor, care predă stru- 
gurii celui ce-i aşează, nu lasă decât unul sau cel mult 2 cior- 
chini, căci lăsând mai mulţi, coarda se poate rupe şi circu- 
laţiunea devine incomodă. 

Lucrătorul însărcinat cu ace ial trebue să mai observe 
ca apa din borcan să nu dea afară, iar așezatul să-l facă 

încet şi cu băgare de seamă măsurând mai întâiu din ochi ca 
coarda să ajungă la apă. 

Dacă din nebăgare de seamă se udă vr’un borcan pe dina- 
fară, el trebue imediat şters cu o cârpă curată; iar dacă se 
udă vr'un ciorchine, se pune mai întâiu la un curent de aer 
să se usuce şi apoi se aşază în borcan 

Ciorchinii cei mari şi cu coarde mai lungi se pun în rân- 
durile de sus, iar ciorchinii cei mai mici în rândurile de jos. 


(Revista Viticolă.) 
eee Pe 


FURTUNILE 


— Cicloni, tifoni, tornados, trombe, sorburi — 


La 5 Octomvrie trecut, telegraful ne-a adus ştiri despre 
o furtună grozavă care a bântuit Marea Antilelor, o parte 
din insula Cuba, golful Mexicului, coastele de miazăzi ale 
Statelor Unite, peninsula Florida şi s'a depărtat în spre mia- 
zănoapte-răsărit, pe lângă coastele răsăritene ale Statelor 
Unite, apucând spre Europa, de-acurmezişul Oceanului At- 
lantic. 

Această furtună a bântuit mai întâiu o parte din țara zisă 
Venezuela, stricând drumul de fier, înnecând un vas olan- 
dez şi făcând stricăciuni altora, apoi a înaintat spre apus 
şi răsărit, iar mijlocul ei a trecut pe lângă Havana, capitala 
insulei Cuba şi s'a îndreptat spre Florida, de unde şi-a în- 
tors calea spre apus şi miazănoapte. La 3 Octomvrie înce- 
puse furtuna în părţile Venezuelei; la 4, pe la 10'/, dimi- 
neaţa eră puternică în Cuba, dar a doua zi îşi arătă toată 
străşnicia. A rupt toate căile ferate, a prefăcut ulițele în 
puhoaie, a dărâmat case, făcând numai în oraşul Havana 
pagube de zece milioane de lei. In două ţinuturi a dărâmat 
150 de magazii pline cu tutun şi tutunul de pe ogoare l-a 
rupt şi făcut una cu noroiul. Vântul băteà cu iuțeală de 
două sute de chilometri pe ceas, deci de vre-o cinci ori cât 
iuţeala trenurilor de pe la noi. Intr'un ceas ar fi ajuns de 
la Bucureşti la Focşani, ţinându-se pe lângă şinele drumu- 
lui de fier: Vasele de răsboiu ale Statelor Unite, cari se 
aflau lângă Havana, cât p'aci de nu s'au înecat, darpe unul 
tot l-a isbit întrun fund neadânc, nisipos. Aproape de Ha- 
vana oră un lagăr, unde stau tăbăriţi marinari şi altfel de 
soldaţi americani. O păţiau rău, dacă nu li se dădea veste: 
prin telegraf de către un preot astronom, cu un ceas înainte, 
că vine furtună, şi dacă Americanii nu sar fi grăbit să se 
adăpostească pe vasele de răsboiu și să ridice ancorele. Din 
vasele mici ale pescarilor, vre-o 40 s'au sfărămat de stânci 
şi cheiuri. 

Nenorociri mari au suferit oamenii cari lucrau la calea 
ferată pe lanţul de insule de pe lângă Florida, fiind ori în 
case ori în bărci şi alte vase plutitoare legate iângă ţăr- 
muri. Una dintre insulele Key (Elliotts Key) la vre-o 25 de 
mile mai la miazăzi de Miami şi a pierdut toţi locuitorii. A. 
trecut peste ea furtuna, dărămând şi măturând clădirile şi 
copacii, apoi s'a făcut linişte. Locuitorii au eşit din adăpos- 
turi să vază cu ce s'au ales, dar furtuna s'a întors, aducând 
valuri uriașe de apă, care au spălat tot de pe ea. Din fiin- 
ţele vii n'a rămas nici una, ci numai stâncă goală şi nisip. 
Din cei 250 de locuitori, nici urmă! 


O caravană surprinsă de furtună. 


Căpitanul Bravo, de pe vaporaşul «Sainte Lucie» spune: 
«Valurile se înălțau ca nişte dealuri, furtuna băteă cu iu- 
țeală de 80 de mile pe ceas. Am stat două ceasuri lângă 
insulă, până ce un munte de apă a năvălit înecând tot. Ri- 
dicasem ancora din vreme. Pe locul unde e insula Flliottskey 
se sbăteau ape furioase. Nu se vedea din valuri nici vår- 
ful cel mai înalt: case, şuri, copaci, leşuri de oameni şi de 
cai le duceau val-vârtej apele pe lângă noi. Pe «Sainte Lu- 
cie» erau o sută de lucrători. Din aceştia au luat valurile 
35, alt vapor «Peerlesz», cu altă sută de oameni, s'a îne- 
cat. Un vapor spaniol a scăpat pe unii din el, dar aşă de 
răniţi, în cât anevoie vor puteă trăi. Despre flota de vase 
de pescari a Floridei nu se ştie nimic. E de temut că s'a 
înnecat. 

Câtă vreme statele Illinois, Iowa, Kansas şi Missouri erau 

nelocuite, furtunile treceau nebăgate în seamă. De când însă 
locuitorii s'au înmulţit şi s'a început a ţineă socoteală, s'a 
văzut că sunt foarte numeroase şi nespus de aducătoare de 
primejdii. Aşă la 1883 s'a făcut socoteală că dela 1877—1883, 
în 6 ani, fuseseră 468 de furtuni. Numai dela Fevr. 1880 şi 
până la Sept. 1881 (într'un an şi jum.), furtunile au omorit 
177 de inşi şi rănit 539, au dărâmat 988 de case, fără a mai 
vorbi de vite şi de holde! 

In furtuna din Septemvrie numărul morţilor va fi ajuns 
la o mie; deci poate că nenorocirea în privinţa vieților de ` 
om să fie mai mare decât cea dela San Francisco şi dela 
Valparesso, când cu cutremurele întâmplate tot în acest an. 

In Septemvrie în 5, altă furtună a bântuit Marea Chinei, 
portul Hongkong şi împrejurimile lui. A venit pe neaştep- 
tate, căci astronomii dela Observator n'au dat de ştire, cum’ 
a făcut cel din America. Furtuna a ţinut la Hongkong, două 
ceasuri. Douăsprezece vase mari, cele mai multe engleze, s'au 
înnecat; pe 24 le-a isbit de țărm; iar pe 7 le-a stricat, cum 
e mai rău. Dintre vasele mici chinezești au pierit, numai la 
Hongkong, vre-o mie. Magazii şi case din port, o cazarmă 
s'au prăpădit. Au pierit şi aci vre-o mie de oameni, mai cu 
seamă Chinezi, cari se aflau pe vase. 

Ranele ce fac vârtejurile ce însoțesc aste furtuni sunt 
foarte grozave, umplute de paie, de noroiu şi de toate ne- 
curăţeniile. Pe femei le dezbracă furia vântului cu totul şi 
le unge cu mâl; pe găini le jumuleşte ; pe boi şi pe cai sau 
pe oameni îi aruncă une ori la sute de metri dela locul unde 
sa aflau. 

La noi zic că i-au luat Elele. 


(Sfârşitul în numărul viitor). 


Dr. Lux. 


Grâul românesc în 1906. 


(Raport adresat Ministerului, de stațiunea agronomică din București 
asupra calităței grâului românesc din recolta anului 1906). 


Anul trecut, semănăturile de grâu s'au făcut (din lipsa de ploi) 
în condițiuni mai puţin favorabile ca în alţi ani şi au fost mai 
întârziate din cauză greutăţii întâmpinate la facerea arăturilor. 

Iarna a fost destul de favorabilă semănăturilor. 

Primăvara la început a fost răcoroasă şi puţin priincioasă 
dezvoltării grânelor. S'au îmbunătăţit simţitor chiar şi grânele 
târzii; asfel în prima jumătate a lunei Maiu, culturile de grâu 
se prezentau în condițiuni foarte favorabile şi erau atât de fru- 
moase, încât lumea se aşteptă cu drept cuvânt la o recoltă cum 
nu s'a mai văzut de vreo 10 ani încoace. 

Aproape de la înfloritul grâului şi până la recoltă, timpul care 
a urmat, poate fi considerat ca puţin priincios grâului. Ploi pu- 
ternice, deși cu caracter parţial, au bântuit întreaga ţară. 

De asemenea şi grindina și rugina au făcut în unele localităţi 
pagube simţitoare. 

In apropierea secerișului s'a îndreptat vremea, astfel că mare 
parte din grâne s'au secerat pe timp frumos. Dacă acest timp 
s'ar fi menţinut mai mult și dacă în timpul treeratului nu ar fi 
intervenit pe alocurea ploi, calitatea grâului ar fi fost incontes- 
tabil mai mulţumitoare. 

Din cercetările noastre făcute asupra grânelor trimise de Pre- 
fecturi (peste 700 probe), rezultă următoarele : 

1. Ca greutate, grânele anul acesta sunt mai uşoare de cât cele 
„ din anii trecuţi şi mai grele ca cele din anii 1900 şi :1901. 

Media generală pentru întreaga. țară este de "16.8 kgr. Grâne 
mai grele de 80 kgr. care constitue caracterul grânelor noastre, 
şi pentru care fapt sunt atât de apreciate şi căutate pe pieţele 
streine, nici în anul acesta nu sunt rarităţi. Este adevărat însă 
că numărul lor nu este așă de mare ca în alți ani. 

In general greutăţile hectolitrice variază între 76 şi 79 kgr. 

După regiuni, Moldova, a dat şi anul acesta grânele cele mai 
grele și în special remarcăm judeţele: Fălciu, Tecuciu şi Covurlui, - 
în cari greutăţile hectolitrice medii sunt peste 78 kgr. 

In ce priveşte Muntenia, regiunea Bărăganului care cultivă 
nu mai puţin de 432.000 ha. adică cu 100.000 ha. mai mult de 
cât întreaga Moldova, a dat grânele cele mai bune cu greutatea 
hectolitrică medie de 77.1 kgr. 

Dintre judeţele din şesul Dunării, cele mai bune grâne le au 
judeţele : Doljiu, Mehedinţi şi Ilfov. 

2. Ca aspect şi coloare, constatăm că grâul diferă de la o re- 
giune la alta; avem grâne de culoare roşie şi sticloase; avem 
însă şi mult grâu de coloare spălăcită. Acest fapt credem că se 
datorește în mare parte ploilor din timpul secerișului şi treera- 
tului, precum și din cauza răului ubiceiu luat de mare majoritate 
a agricultorilor din Muntenia de a lăsă grâul în clăi pe câmp, 
fără a-l pune în şire şi a-l treeră direct din elăi. 

3. In ce priveşte corpurile streine, anul acesta fiind favorabil 
desvoltării buruenilor, grânele au în consecinţă un procent mai 
mare de corpuri streine. De altfel aceasta se observă mai ales la 
grânele ţărănesti. Ar fi de dorit ca onor. Minister să ia toate 
măsurile posibile, cari ar puteă contribui la răspândirea şi în- 
trebuinţarea mai largă a diferitelor mașini de curăţat, ca trioare, 
vânturătoare, ete. 

4. Producjiunea la hectar, a corespuns anul acesta tuturor aş- 
teptărilor şi, după datele pe cari le avem, s'a obţinut în termen 
mediu în unele judeţe ca: Doljiu, Brăila, R.-Sărat şi Prahova, pe- 
ste 22 hl. la hectar. Credem, că media produeţiunii generale 
pentru întreaga ţară atinge ţifra de 20 hl. la hectar, deci dacă 
calitatea nu este pentru toţi mulţumitoare, se va găsi o compen- 
saţiune în marea producţiune. 


AAAANANAAANNNAANANAAAAANA NANA NN 
— Nu e nici mare nici mic pentru cel care a creat totul; 


unde a suflat el, există ori ce lucru și el a suflat pretu- 
tindeni. 


ALBINA 133 


Invățământui agricol în România. 
fe 
MA ongresul absolvenților școalelor de agricultură, ținut 
NW zilele trecute in București și despre care am publicat 
(57 o scurtă dare de seamă în No. trecut, ne îndeamnă 
“7 a vorbi acum despre organizarea acestor școli și despre 
desvoltarea lor în țara noastră. 

Un îndemn mai mult ne este și.lucrarea d-lui Chr. D. 
Druţu, inspector al învățământului agricol, apărută de cu- 
rând și intitulată. «/sforicul învățământului agricol în Ro- 
mâna». 


Invățământul agricol in principatele române a fost multă 
vreme sau cu totul lăsat la o parte sau anexat pe lângă 
alte școli de diferite grade. 

Cea dintâiu școală specială de agricultură a fost înte- 
meiată în Principatul “Țării-Românești îri anul 1852 la Pan- 
telimon lângă București. 

După Unirea principatelor sa dat atențiune mai mare 
învățământului agricol, întroducându-se cursuri de acest tel 
în seminarii și în școlile normale de învățători. Școli spe- 
ciale nu sau creat nici acum, atât numai că sa reorganizat 
institutul dela Pantelimon în 1863, iar direcțiunea sa in- 
credințat d-lui P. S. Aurelian. 

Conform dispozițiunilor art. 207 din legea instrucției din 
1864, se înființează, după trei ani dela promlugarea acestei 
legi, două școale practice sau ferme: una la Galata lângă 
lași și alta la Balta Verde lângă Craiova. Acestea sau des- 
chis în nişte vechi clădiri mânăstirești la 1 Septemvrie 1867. 
Ele au avut însă o viață foarte scurtă. 

Pentru prima dată sa făcut în 1883 o lege specială a 
învățământului agricol. Ea prevede școli practice, școli re- 
gionale, o școală superioară de agricultură și o şcoală su- 
perioară de silvicultură. 

Prima școală practică sa înființat la Schitul Strihareț în 
județul Olt, aproape de Slatina. Acesteia s'a dat ca pământ 
de cultură o moșie de 150 hectare, iar ca local de școală 
s'au întrebuințat chiliile mânăstirești. 

A doua școală a luat ființă în 1885 pe moșia Păncești 

i 
Dragomirești din Roman; iar în 1889, sa deschia a treia 
şcoală la Armăşeşti în județul Ialomița. 

Aceste școli au funcționat câtă-va vreme tără programe 
statornice și fără instalații îndestulătoare; o îmbunătăţire în- 
semnată s'a făcut în 1891, când s'au cheltuit peste 900.000 
lei pentru școlile acestea. 

O nouă reorganizare a învățământului agricol s'a fâcut 
prin legea dela 7 Aprilie 1893; sa redus programul școa- 
lelor practice de agricultură, învățământul silviculturii s'a se- 
parat și i sa destinat o școală specială. (la Brănești), iar 
pentru instrucția practică mai ales a absolvenţilor școalei 
centrale s'a înființat două ferme model (la Laza, Vaslui și 
la Studina, Romanați) 


Şcoala de agricultură dela Strihareţ. 


Cu această organizație, învățământul agricol a funcționat 
până în 1899. La această dată, în vederea unei mai largi 
organizări ce urmă a se da învățământului agricol chiar în 
școalele sătești, toate școalele de agricultură au fost tre- 
cute la Ministerul Instrucțiunii Publice. 

Legea din 1899 a rămas neaplicată și sa pus din nou 
in vigoare în 1901. 

După legea din 1901, învățământul agricol are două ca- 
tegorii de școli : elementare și inferioare. 

Scolile elementare au curs de doi ani. Cursurile sunt in 


www.dacoromanica.ro 


E. ALBINA 135 
cea mai mare parte practice şi se reteră la lucrările exe- 
cutate de elevi pe moșia școalei. 

Paralel cu acestea, sau înființat școli de gospodărie ru- 
rală pentru fete: una la Borcea în Tecuci și alta la Bu- 
dişteni în Muscel. 

Şcoalele inferioare reprezintă un grad mai ridicat. Ele 
au cursuri de trei ani. 

De unde mai înainte elevii şcoalelor practice de agricul- 
tură se întrețineau cu totul de stat, acum ei sunt în sarcina 
părinților; însă statul -a renunțat la venitul ce-l produce pă- 
mântul școalei și a lăsat ca din el să se tormeze un fond 
de rezervă a școlii şi restul să se împartă între maeștri și 
intre elevi. 

Astăzi avem, afară de școala. centrală de agricultură de 
la Herăstrău (Bucureşti) și de cea de silvicultură (Brănești): 

5 şcoli inferioare de agricultură: Strihareț (Olt), Roman, 
Armășești (Ialomița) Nucet (Dâmbovița), Râmnicul Sărat. 

1 şcoală inferioară de agricultură și comerciu: Alexandria 
(Teleorman). 

1 şcoală elementară de viticultură și dogărie: Odobeşti 
(Putna). 

7 școli elementare: Braniștea (Covurlui), Belcești (lași), 
Lehliu (Ialomiţa), Strehaia (Mehedinţi), Poiana (Dolj), Sopot 
(Dolj), Drăghiceni (Romanați). 

De notat este că pentru”unele din ele proprietarii au dat 
ori terenuri, ori clădiri ori au făcut alte înlesniri pentru in- 
stalarea lor. 

Mai există și școli de agricultură întreținute de unele so- 
cietăți particulare, precum cea dela Drăgășani. x 


Câte bănci populare sunt în tară? 

Avem în țară nu mai puțin de 1849 de bánci populare 
sătești, cu un capital social deplin vărsat de 12.665.824 lei 
și 198.411 membri. Ca publicul să vadă progresul realizat 
de aceste instituțiuni, va fi destul să amintim că în 1891 
nu există decât o singură bancă populară sătească. 

Anul în care sau înființat cele mai multe bănci popu- 
lare a fost 1904, când sau constituit 609 asemenea insti- 
tuțiuni. 


— No 

Revistele noastre 


In Blaj, în tipografia seminariului Arhidiecesan a început 
să iasă la lumină din Septemvrie trecut «Revista politică și 
lilerară> sub conducerea d.lor Iuniu Hodoş şi Aurel Ciato. 
Colaborează mai mulţi scriitori de peste munţi şi din cei de 
la noi. In No. 2 pe Octomvrie, pe lângă articole politice şi 
literare, găsim şi o dare de seamă despre petrecerea fra- 
ților din Ardeal în Bucureşti, în care se arată impresia ce 
le-a. produs oraşul şi expoziţia. 


* 


Revista vilicolă, horticola şi agricolă sub direcția d-lui V. 
S. Brezeanu, No. 12 dela 20 Septemvrie 1906 publică un ar- 
ticol de d-l I. Ştefănescu, intitulat: <Jsvoare de câștig în 
mâna străinilor». Aci autorul arată cât de prețioasă este 
ocupația cu cultura legumelor, care e în mâna străinilor, şi 
îndeamnă pe săteni să se ocupe mai stăruitor cu această 
ramură de îndeletnicire horticolă. 


E] 


Gimnaslicul român, revista lunară, al cărei scop este să 
propage dragostea pentru exerciţiile gimnastice atât în şcoală 
cât şi în societate, publică în No. pe Septemvrie o dare de 
seamă despre întemeierea Federaţiunii de gimnastică. 


sub direcţia d-lor Popescu-Daia, veterinar al oraşului, şi Th. 
Ionescu, veterinar al Abatorului. No. 2 dela 15 Septemvrie 
cuprinde, între altele, un interesant articol despre îngrăşarea 
porcilor. 


-SOGO 


MULTUMIRI 


Invăţătorul diriginte al gcoalei din comuna Drăguşeni, jud. Suceava 
aduce mulțumiri pâr. M. Pienescu din comuna Hârtoape-Lespezi, care 
a bine voit să plătească pentru școala din Drăgușeni abonamentul la 
revista «Albina» pe anul al IX-lea. 


k 
* = 


D. Ioan D. Georgescu, învățător-diriginte al şcolii din comuna Tătă- 
rani (Dâmboviţa), mulțumește d-lor I. Ionescu, elev cl. VII-a liceală gi 
N, ek i primarul comunei, cari au dâruit cărţi pentru biblioteca 
şcolii. 

O Cronica Săptămânii. O 


M. Sa Regina, medaliată cu Răsplata Muncii. 


In Monitorul Oficial a apărut decretul prin care se aprobă 
ca M. S. Regina să primească și să poarte medalia Răsplata Mun- 
cii, cl. |, pentru învățământul profesional. 

lată și raportul ministrului instrucţiunei către M. S. Regele, 
în această privinţă: 

Sire, 

In cursul acestor patru-zeci de ani, întru propăşirea ţării şi 
a neamului, alăturea cu Maiestatea Voastră, întrun gând şi un 
dor, neobosită a muncit şi Maiestatea Sa. Regina. 

„Sub înalta Sa ocrotire, sub imboldul său zilnic şi după în- 
teleapta Sa povaţă, au luat fiinţă societăţile „Furnica“, „Al- 
bina“, „Munca“, şi altele, reînviind astfel cusăturile strămo- 
şeşti printre mătăsurile şi bibilurile, cărora râde o rază ne- 
muritoare a trecutului. 

„Şi acum în urmă, prin înfiinţarea societăței „Tesătoarea“, 
Maiestatea Sa care a zis că viitorul ţării îl ţese temeia, a pus 
din nou în pământul nostru sămânța uneia din bogăţiile de altă 
dată ale României. Vin dar cu cel mai profund respect să rog 
pe Maiestatea Voastră să binevoiţi a aprobă ca Maiestatea Su 
Regina Elisabeta să primească şi să poarte medalia Rdsplata 
Muncii, clasa I, pentru învăţământul profesional“. 


Sosirea Suveranilor în Capitală. 


Luni, 23 Octomvrie, MM. LL, Regele şi Regina au părăsit Cas- 
telul Peleş din Sinaia și au sosit în Capitală, spre a se stabili 
în reşedinţa de iarnă. 

La Sosirea suveranilor au fost de faţă A. S. Regală Princi- 
pele Carol, domnii miniştri şi Casa militară a M. Sale Regelui, 
precum şi un public numeros. 

Iubiții noştri Suverani au fost salutati cu respect, atât în gara 
de Nord, cât şi pe tot lungul drumului până la Palatul Regal. 


Neinţelegeri între Germania și Serbia, 


Ziarele ne aduc vestea că între Germania şi Serbia ar fi is- 
bucnit neînţelegeri serioase. Pricina acestor neînţelegeri ar fì 
următoarea : 

Pe când o comisie Sârbească pentru comandă de tunuri se 
află la Essen în Germania, un oficer din acea comisie ar fi luat 
copie după nişte aparate aplicate tunurilor model sârbesc ; în 
urmă acele aparate cari sunt proprietatea fabricei Germane de tu- 
nuri Krupp ar fi fost aşezate şi la tunurile Schneider sârbești, 
comandate la fabrice Creuset din Franţa. 

Fabrica Krupp, socotindu-se păgubită, sa adresat guvernului 
german, care ar aveă de gând să împiedice cn concursul Au- 

stro-Ungariei trecerea tunurilor sârbeşti prin această din urmă 
tară în Serbia. Aşteptăm să vedem, dacă se vor realizà aceste 
ameninţări. M 

Foamete în China. 


Din Shangai se telegrafiază că misionarii creştini povestesc 
că în provincia Kiangsu, din nordul Chinei bântue o foamete 
grozavă. Aproape zece mllioane de oameni sunt în pericol de 
a mur) de foame. 

Autoritățile împiedică pribegirea, fără însă a îngriji de hrana 
populaţiunei. 

In interiorul provinciei au început turburări. 

ear Daf Fa 


Congresul agenților sanitari și al moașeior. 


Duminecă 15 Octomvrie c. s'a deschis în sala Ateneului con- 
gresul agenţilor sanitari și al moaşelor din ţară, numit şi congre- 
sul corpului sanitar inferior. La acest congres au luat parte un 
număr însemnat de agenţi sanitari, vaccinatori şi moaşe, sub pre- 
$>dinţia d-lui dr. Koslinski. 

La deschidere, d-l președinte a ţinut o cuvântare, arătând că 
personalul sanitar inferior cu acest prilej ia parte la bucuria 
neamului, care serbează jubileul de 40 ani de domnie a M. Sale 
Regelui. 

Acest congres mai are darul de a uni şiînfrăţi pe toţi membrii 
ersonalului sanitar. Laudă hărnicia acestor funcţionari, cărora 
e este încredinţată, după medici, grija prevenirii boalelor molip- 

sitoare şi îngrijirea celor ce sunt în suferinţă. Mulțumită cunoş- 
tinţelor dobândite și practicii îndelungate, agenţii sanitari au 
ajuns folositori pentru bunastare a populaţiei rurale. 

Sa trimes apoi M. Sale Regelui o telegramă cu cuprinsul ur- 
mâtor : a 

«Personalul sanitar inferior întrunit astăzi, depune respectuos 
la picioarele tronului M. Voastre sentimentele de devotament ne- 
strămutat, iubire și admiraţiune, rugând pe Dumnezeu să vă 
dea ani mulţi, pentru fericirea și prosperitatea ţării. 

«Să trăiţi Majestate ! Trăească M. S. Regina! Trăească AA. LL. 
RR. Principii moştenitori! Trăească Dinastia !>. 

In cele trei zile, câte au ţinut acest congres, s'au desbătut mai 
multe chestiuni ca: îmbunătăţirea stării sanitare a ţării, dreptu- 
rile şi datoriile corpului sanitar inferior, statutele societăţii agen- 
ţilor sanitari, înfiinţarea unui organ de publicitate, chestiunea 
moașelor empirice la sate, etc. 

-i 


Dr 


PARERI SI PROPUNERI 


D. Gh. Angelescu, învăţător în comuna Călinești (Vâlcea), ne trimite 
o comunicare în care ne spune că preoţii din sate ar face bine să meargă 
în fiecare lună (în ziua întâia sau ın a doua) cu botezul din casă în casă. 
Cu această ocazie ar putea så vorbească cu sătenii despre diferitele lor 
nevoi şi mai ales i-ar puteă indrumă să-și ţie curţile şi casele curate 


D094 —— . 

Informaţiuni. 


= Ministerul de finance a pus în circulaţie monete de aur 
de 50 lei, bătute cu ocaziunea jubileului de 40 ani de domnie . 
a M. Sale Regelui. Aceste monete poartă pe o parte efigia M. 
Sale şi cuvintele „Carol I Rege al României 1866—1906“, iar 
pe cealaltă parte înfâţişează pe M. Sa călare, ca Domnitor, şi 
cuvintele: „Carol 1 Domn al României, 50 lei“. Toate casele pu- 
blice au fost îndatorate să dea şi să primească în plăţi nouile 
monede. 

= Comisariatul general al expoziţiunei a făcut cunoscut mi- 
nisterului lucrărilor publice că din înaltul ordin al M. S. Regelui, 
expoziţia s'a prelungit până la 15 Noemvrie. In acelaş timp, co- 
misariatul roagă ministerul lucrărilor publice să menţină redu- 
cerea de 50 la sută pe căile ferate pentru vizitatorii expoziţiei, 
până la acea dată. Ministerul a aprobat. 

= Direcţiunea generală a serviciului sanitar, având în ve- 
dere că in timpul posturilor lungi, numărul bolnavilor și al mor- 
ţilor creşte la sate mai ales printre copii, din cauza hranei 
neîndestulătoare, a trimis o adresă Sfântului Sinod, prin care 
îi roagă să deslege de posturi pe copiii mai mici de 10 ani. 

De asemenea a mai mijlocit să se dispună ca botezul co- 
piilor să se facă în timpul ernei, acasă la părinţi, în apă căl- 
dicică, şi într'o cameră încălzită, de oarece azi, botezul făcân- 
du se la biserică, în frig şi în apă rece, copiii sunt expuşi la 
numeroase boale cari de cele mai multe ori sunt mortale. 

= Primăria oraşului Alexandria a hotărît ridicarea unui mo- 
nument, în memoria domnitorului Alexandru Ghica, întemsie- 
torul acestui oraş. 

= Academia Română a ţinut şedinţă publică Vineri, 20 Oc- 
tomvrie. 

D-] Ion Kalinderu, prezidentul Academiei, a făcut o dare de 
seamă asupra solemnității desvălirii statuei lui Alecsandri la Iaşi, 

În urmă d-sa a făcut apel ca să se desfăzure o mai mare ac- 
tivitate din partea Academiei pentru ridicarea unei statui ne- 
muritorului post în Capitală, cu a'ât mai mult cu cât Acade- 
mia are un fond de 85000 lei în acest scop 

Membrii Academiei, luând act de dorinţa d-lui Kalinderu, au 
numit o comisiune compusă din d-nii Kalinderu, D. A. Sturdza, 
Olănescu-Ascanio şi lacob Negruzzi, care să se ocupe de această 
chestiune. 


= La Corabia s'a înfiinţat de curând o societate da gimnastică, 
sport, muzică şi conferinţe populare. Scopul acestei societăţi este: 

a) a procură membrilor săi mijloacele necesare spre a şi dez- 
voltà fizicul prin exerciţii gimnastica şi îndeletniciri sportive, pre- 
cum şi gustul muzical prin exerciţii corale și ansambluri instru- 
mentale ; b) a înfiinţă o şcoală pregătitoare spre atingerea scopului 
ei, unde membrii săi vor găsi cele necesare pentru exerciţiile de 
gimnastică, scrimă, tir, biliard, muzică, etc. c) a adună un fond 
pentru construcţia unui local propriu de şcoală; d) a înfiinţă o bi- 
bliotecă populară; e) a înfiinţă o şcoală de adulţi; f) a contribui 

pe cât posibil la desvoltarea sentimentului naţional prin ţinerea 
de conferinţe populare; g) a adună un fond necesar pentru ri- 
dicarea unui monument, în piaţa orașului Corabia, în amintirea 
trecerei armatei române pe câmpiile bulgărești, la 1877. 

= Societatea delectură «Andrei Şaguna» din Sibiu s'a constituit pe anul 
şcolar 1906—1907. sub preşedenţia P. C. S. d-lui dr. Eusebiu R. Roşca, 
director seminarial cu un comitet de 10 persoane, profesori şi clerici. 


Bibliografie. 
A apărut: 
Casa rurală în raport cu marea şi mica proprietate din punct 
de vedere economic, de Vasile S. Moga, agronom și profesor. 
Prețul 50 bani. 
— = 


i APEL 
In comuna Breaza de sus, jud. Prahova, sa înființat o societate de 
lectură, care să desvolte dragostea de citit printre sătenii adulţi. 
Comitetul fare un călduros apel tutulor d-lor autori, librari, edi- 
tori de cărţi, conducători de reviste şi roagă pentru ajutarea socielă- 
ţei cu operile d-lor. 


n S e 
— Și 


Poșta Redacţiei 


= Articolul trimis de d-l I. Sucos se va publică întrun număr vii- 
tor, cu modilicări. 

= Articolul «Formoza» nu se poate publică, fiindcă cuprinde câtevă 
erori de fond şi o expunere nepotrivită pentru revista noastră. 


LICITA ȚIUNI 


In ziua de 3 Noemvrie 1906, ora 10:/, a. m. se va ţine la Eforie, Bu- 
levardul Elisabeta, licitaţie publică cu oferte închise, pentru darea în 
întreprindere a reparaţiunilor şi înlocuirea mobilierului băilor Eforiei 
după Bulevardul Elisabeta. 

Devizul în sumă de lei 4 308,30. 

Supra oferte şi oferte condiționale nu se primesc. 

= Idem pentru darea în întreprindere a reparaţiunilor şi înlocuirea 
rufăriei Băilor Eforiei, după Bulevardul Elisabeta. 

Devizul în sumă de lei 5 864,50. 

Supra oferte şi oferte condiţionale nu se primesc. 

= Idem pentru darea în întreprindere a reparaţiunilor generale ne- 
cesare băilor din palatul Eforiei, după Bulevardul Elisabeta. 

Devizul în sumă de lei 33.096,10. 

Supra oferte şi oferte condiţionale nu se primesc. 

= In ziua de 6 Noemvrie 1906, ora-10'/, a. m., pentru darea în în- 
treprindere a lucrărilor de despotmolirea canalului principal de pe mo- 
şia Măxineni-Corbu din judeţul R.-Sărat. 

Devizul fiind în sumă de lei 8.850. 

Supra oferte şi oferte condiţionale nu se primesc. 

Caetul de sarcini şi devizul se pot vedeă la Serviciul Domenial, sec- 
ţia Bunurilor, în toate zilele de lucru, între orele 10—12 a. m. 

Domnii concurenţi, spre a putea luă parte la licitaţie vor trebui să 
depună ca garanţie provizorie lei 5%, din suma devizului, cunoscând 
că cea definitivă va fi de 10°% din suma rezultată la licitaţie. 

Se pune în vedere d-lor concurenţi art. 72—83 din legea comptabili- 
tțăei publice. 

STEAUA 

Societatea «Steauva» are de scop a lucrà pentru 
întinderea învățăturii în popor, prin tipărirea și 
răspândirea de scrieri şi publicaţii morale, pa: 
trietice şi de folos practic, şi pentru împiedeea- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali- și săteni, de cel puţin un leu pe an. Fie-care mem- 
hru este îndatorat ca, în ce! d'intâiu an după primirea sa, sà iacă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, loan Kalinderu, Președintele Academiei kg- 
mâne.— Vice-preşedinie, Sava Somânoaca, mare proprietar, fost senator.— 
Administrator şi casier, Spiru C. Haret, fost Ministru, profesor uni. 
»ersitar. — Secretar, Const. Banu, profesor secundar, fost inspector $co- 
lar. — Membrii: Petre Gârhoviceanu, fost Administrator al Casei Sf, 
Riserici Autocefale Orlodoze Române, profesor la Seminarul Centrai 
şi director al Şc. Normale a Societăţii pentru învățătura poporului 
român; I. Dimitrescu Procopie, fost senator, fost Primar al Capitalei; W. 
Vlădescu, Ministru, profesor universitar; -Cristu S. Negoescu, admini- 
strator al Casei Şcoalelor, profesor secundar; Dim. Cecropid, institutor.— 


Cenzori, Const. Alimâneșteann, inginer de mine; Preotul econom Const, 
lonesen, profesor secundar; Const. Alexundrescu; institutor. 


Membri înscrişi și cotizaţiuni platite (urmare). 


Eremia Medianu (Cocioc-Ilfov), 2 lei; N, C. Popescu (Cocioc-Ilfov), 2 lei; 
L. Silea (Cocioc-Ilfov), 2 lei; D. Avramescu (Cocioc-llfov), 2 lei; Pr. 
Bujureanu (Cocioc-Ilfov), 2 leu; Th. Stăncescu (Cocioc-Iifov), 2 lei ; I. 
Bånescu (Cocioc-Ilfov), Ł leu; Alex. I. Popa (Cocioc-Ilfov), 1 leu; Pr. C. 
Popescu (Cocioc-lifov), 1 leu; Gh. Iordăchescu (Cocioc-Ilfov), 2-lei; Al. 
Timotescu (Cocioc-Iltov), 1 leu; Natalia Maior Marin Angelescu (Aurorei- 
Buzău), 2 lei; Samuel Coritzer (Anton-Pan Bucureşti)? lei; 1. M. Schwartz 
(Aurora-Bucureşti), 2 lei; L Diamandi (Dudeşti-Bucureşti), 2-lei ; S, Gol- 
denberg (Dudești-Bucureşti), 2 lei; S. Horenstein (Calea Văcărești-Bucu- 
reşti), 2 lei; Iordan Dumitrescu (Triumtalui-Bucureşti), 2 lei ; M. Cioară 
(Corbului-Bucureşti), 2 lei; C. © Popovici-Taşcă (Mântuleasa-București), 
losept Göbl (Doamnei-Bucureşti), 10 lei; B. Bidulescu (Doamnei-Bucu- 
rești), 3 lei; D. C. Ionescu (Doamnei-Bucureşti), 2 lei; M. Porn (Doam- 
nei-Bucureşti), 10 lei; Alfred Kohn (Craiova), 10 lei ; M. incas (Doam- 
nei-Bucureşti), 20 lei ; Iulius Saxon (Calea Moşilor Bucureşti), 20 lei; R. 
N. Grigorcea (Bacău), 4 lei; Al. Videanu (Gara Dărmâneşti-Bacău), 1 leu; 
V. V. Dobreanu (Oneşti-Bacău), 1 leu; Coast. Şenchea (Letea-Bacău), 1 
leu ; Pr. Gh. Gruia (Gâşteni-Bacău), 1 leu; N. Mateiu (Bogdănești,Bacău), 
1 ieu; D. Mihăilescu (Cleja-Bacău), 1 leu; Gh. Rusu (Gârbăni-Bacău), 
1 leu ; I. Nalbse (Schitu-Frumoasa-Bacău), 1 leu; B. Bobârnac (Răcăciuni- 
Bacău), 1 leu ; Th. Georgescu (Tg.-Ocna), 2 lei ; I. V. Ercuţă (Tg.-Trotuş- 
Bacău), 1 leu; C. T. Dăscălescu (Poduri-Bacău), 1 leu ; 

Numărul membrilor înscrişi cu începerea anului 1906 și până în.pre- 
zent este de 1.835; iar veniturile societăţii, tot în acest timp, sunt de 
10.820 lei şi 40 bani. 


(Va urmă în numărul viitor). 


D-lui loan M. Popescu din Căeinle) (g 
Dirigintelo şcoalci comună Cocite 
jes- Ti fe KE 


I C prin Gora Perts. à 
N - — ana an. — O — - + — 
24, Galea Vietoriei, Bueurești. 


= PALARII, PALARII, PALARII æ | m GHETE, GHETE, GHETE m 


mai și tari, culori și negre (|f pentru Dame, Bărbaţi și Copil 
primeso zilnio 
Noutăţi diferite. 


Primesc blănării în păstrare. 


Fabrioațiune proprie 
Atelier special pentru comenzi 


APE E 


Comitetul pentru înfiinţarea unei biblioteci populare pe lângă 
şcoala de băeţi din Câmpina, compus din: 

Președinte, B. P. Hășdău. , 

Membri: 7. T. Ionescu, primrul orașului Câmpina. — Dr. S. 
Aisinman şi L. Winkler, directorii societăței «Steaua Română». — 
G. Șlefănescu, exploatator de petrol şi fost primar.— H. F. Braun 
şi inginer C. Mircea, directorii socintăței «< Câmpina-Moreni». — 
Dr. N. Ruban. — Avocatul G. Dumitrescu şi C. R. Bărbăcioru, 
cel d'întâiu jurisconsult, gi cel de al doilea inginer șef la 
soc. «Steaua Română». — D. Ștefănescu, judecătorul de pace, al 
pl. Prahovei. — Ing. G. Ciobanu, președintele Uniunei maeștrilor 
sondori. — Inginer sondor P. H. Paul şi directorul şcoalei de 
băeţi An. Scripcă, casier şi bibliotecar, 
fac un călduros apel la librarii, editorii și autorii din ţară, ca-să 
dăruească bibliotecei : cărţi, reviste etc. care ar pntea ajuta la 
luminarea mulţimei din acest centru al, industriei petrolitere. 

Toate cârţile pe cari d-nii librari, autori, editori şi voitori de 
bine, ar voi să le dea pentru această bibliotecă, sunt rugaţi să 
le trimită Administrației revistei noastre str. Mântuleasa, 
No. 9, Bucureşti, pe care comitetul de mai sus, a însărcinat-o 
cu strângerea cărţilor ce se vor dărul. 


Inst. de Arte Grafice Carol Gâbl S-sor Rasidescu, Str. Doamnei 16.—17.203. 

